b'\n_START_ARTICLE_\nJens Fink-Jensen\n_START_SECTION_\nBiografi\n_START_PARAGRAPH_\nHan debuterte som skj\xc3\xb8nnlitter\xc3\xa6r forfatter 4. juni 1975 med novellen Juni 1995 i Dagbladet Information, og som lyriker i mai 1976 med diktene Sk\xc3\xa6bnefuglen, Dagligdags, Eftermiddagsdigt og Etikette i tidsskriftet Hvedekorn nr. 76/1. Han debuterte i bokform 19. oktober 1981 med diktboken Verden i et \xc3\xb8je. Han prosadebuterte i bokform 5. juni 1986 med novellesamlingen B\xc3\xa6sterne, som barnebokforfatter 18. mars 1994 med Jonas og konkylien og som faglitter\xc3\xa6r forfatter 30. oktober 2008 med reiseboken Europas vestkyst \xe2\x80\x93 en fotorejse fra Skagen til Gibraltar._NEWLINE_Fink-Jensen ble nyspr\xc3\xa5klig student fra Herlufsholm kostskole i 1976, avtjente deretter sin verneplikt og tok befalsutdannelsen i Den Kongelige Livgarde. Han ble arkitekt (MAA, cand.arch.) fra Kunstakademiets Arkitektskole i 1986 og multimediedesigner fra samme sted i 1997._NEWLINE_Som medlem av den opprinnelige kretsen med 1980-tallsdiktere, som samlet seg i gruppen omkring Hvedekorn-redakt\xc3\xb8ren Poul Borum, arrangerte Jens Fink-Jensen i 1980, blant annet sammen med dikterkollegaen Michael Strunge, generasjonsmanifestasjonen N\xc3\x85!!80 i Huset i K\xc3\xb8benhavn.\n_START_SECTION_\nMultimedieshow\n_START_PARAGRAPH_\nFink-Jensen opptrer med multimedieshow med diktopplesing, egne lysbilder og synthesizerkomposisjoner p\xc3\xa5 skoler, festivaler m.m. sammen med Fredrik Mellqvist p\xc3\xa5 keyboard og Mads Mathias p\xc3\xa5 saksofon.\n_START_SECTION_\nFotografier\n_START_PARAGRAPH_\nFink-Jensen har blant annet hatt fotoutstillingene Sydens Skibe, Beijing Ansigt, dikt-/fotoutstillingen OrdBilleder og lyd-/lysbildeshowet \xc3\x98je p\xc3\xa5 verden \xe2\x80\x93 om b\xc3\xb8gernes r\xc3\xa5stof. Siden 2003 har han i flere omganger reist langs strekningen fra Skagen til Gibraltar. Det har resultert i fotoreiseboken Europas vestkyst \xe2\x80\x93 en fotorejse fra Skagen til Gibraltar, som utkom i 2008. Den tilh\xc3\xb8rende fotoutstilling hadde premiere p\xc3\xa5 Fiskeri- og S\xc3\xb8fartsmuseet i Esbjerg 31. oktober 2008 og ble deretter vist i Fort des Dunes i Dunkerque i Frankrike, juli-september 2009. Utstillingen ble i 2010 vist p\xc3\xa5 Maritiem Museum Rotterdam i Nederland og p\xc3\xa5 Mus\xc3\xa9e portuaire i Dunkerque.\n_START_SECTION_\nKorverk\n_START_PARAGRAPH_\nI 1995 ble det uroppf\xc3\xb8rt to korverk p\xc3\xa5 grunnlag av Jens Fink-Jensens dikt: I dag kom sommeren av komponisten Christian Risgaard og Foran kirkeg\xc3\xa5rden av komponisten Kjeld Andersen.\n_START_SECTION_\nOversettelser\n_START_PARAGRAPH_\nI 1999 utkom diktboken N\xc3\xa6r afstanden p\xc3\xa5 arabisk i Jamal Jumas oversettelse (Forlaget Alwah, Madrid). Enkelte af disse diktene hadde tidligere utkommet i dagbladet Al-Quds Al-Arabi (London, 1996) og i tidsskriftet Nizwa (Sultanatet Oman, 1999). Den svenske lyriker Bengt Berg har til tidsskriftet "Rallarros" (Sverige) oversatt dikt av Jens Fink-Jensen til svensk. Lyrikeren Sheema Kalbasi, som er f\xc3\xb8dt i Iran og bosatt i USA, har oversatt dikt av Jens Fink-Jensen til engelsk og persisk. Jens Fink-Jensens fotoreisebok om Europas vestkyst fra 2008 utkom samtidig i engelsk utgave med tittelen The West Coast of Europe \xe2\x80\x93 a photographic journey from Skagen to Gibraltar. Den chilenske lyriker Omar P\xc3\xa9rez Santiago oversatte i 2009 dikt av Jens Fink-Jensen til spansk.'